изглежда разумно удовлетворяващо.
 Член 240
 Обезщетения
 1. Страните гарантират, че при определянето на обезщетения съдебните органи:
 а)
 вземат предвид всички относими аспекти, като например отрицателните икономически последици, в това число пропуснатата печалба, които пострадалата страна е понесла, всяка нечестно получена от нарушителя печалба и, когато е целесъобразно, елементи, различни от икономическите фактори, като например неимуществени вреди, причинени на притежателя на правото, вследствие на нарушението; или
 б)
 вместо посоченото в буква а) от настоящия параграф те могат, когато е целесъобразно, да определят обезщетението като фиксирана сума въз основа на елементи като най-малкото размера на авторските и лицензионните възнаграждения или таксите, дължими в случай че нарушителят е бил поискал разрешение да ползва въпросното право върху интелектуална собственост.
 2. За случаите, когато нарушителят не е знаел, или е имал разумни основания да не знае, че е участвал в действие, с което се нарушават права, страните могат да предвидят възможността съдебните органи да разпоредят в полза на пострадалата страна възстановяване на печалбите или заплащане на обезщетения, които могат да бъдат предварително установени.
 Член 241
 Съдебни разноски
 Страните гарантират, че разумните и пропорционални съдебни разноски и другите разходи, направени от спечелилата страна, като правило се поемат от загубилата страна, освен ако това противоречи на принципа на равнопоставеността.
 Член 242
 Публикуване на съдебните решения
 Страните гарантират, че при съдебни производства, образувани за нарушение на право върху интелектуална собственост, съдебните органи могат да разпоредят по искане на заявителя и за сметка на нарушителя подходящи мерки за разпространение на информацията във връзка с постановеното решение, в това число излагането му или неговото цялостно или частично публикуване. Страните могат да предвидят други допълнителни мерки за огласяване, подходящи за конкретните обстоятелства, включително и явна кампания по разгласяване.
 Член 243
 Административни производства
 Доколкото административните производства по съществото на спора са предпоставка за постановяването на защитна мярка в гражданския процес, тези производства трябва да съответстват на принципи, които по същество са равностойни на установените в съответните разпоредби от настоящия подраздел
 Подраздел 2
 Отговорност на доставчиците на междинни услуги
 Член 244
 Използване на услугите на посредници
 Страните признават, че услугите на посредници могат да се използват от трети страни за извършване на действия, свързани с нарушение. С оглед да се гарантира свободното движение на информационни услуги и същевременно да бъдат упражнявани правата върху интелектуална собственост в цифровата среда, всяка от страните предвижда посочените в настоящия подраздел мерки по отношение на доставчиците на междинни услуги. Настоящият подраздел се прилага само за отговорността, която възниква при нарушения в областта на правата върху интелектуална собственост, и по-специално авторското право (38).
 Член 245
 Отговорност на доставчиците на междинни услуги: „обикновен пренос“
 1. Когато се предоставя услуга на информационното общество, която се състои в пренос по комуникационна мрежа на информация, предоставена от получателя на услугата, или в предоставянето на достъп до комуникационна мрежа, страните гарантират, че доставчикът на услуги не носи отговорност за пренесената информация, при условие че доставчикът:
 а)
 не започва преноса на информация;
 б)
 не подбира получателя на пренасяната информация; и
 в)
 не подбира или променя информацията, която се съдържа в преноса.
 2 Действията по пренос